
          Nr.23/139/2004

AVIZ

asupra proiectului de Lege pentru aprobarea Ordonanţei de urgenţă a Guvernului nr.48/2004 pentru adoptarea unor măsuri privind furnizarea energiei termice populaţiei, pentru încălzirea locuinţei şi prepararea apei calde de consum, prin sisteme publice centralizate de alimentare 

cu energie termică



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, cu nr. P.L.- x  489 din 6 septembrie 2004, pentru aviz la Comisia pentru administraţie publică, amenajarea teritoriului şi echilibru ecologic, cu proiectul de Lege pentru aprobarea Ordonanţei de urgenţă a Guvernului nr.48/2004 pentru adoptarea unor măsuri privind furnizarea energiei termice populaţiei, pentru încălzirea locuinţei şi prepararea apei calde de consum, prin sisteme publice centralizate de alimentare cu energie termică.



Potrivit prevederilor art.60 din Regulamentul Camerei Deputaţilor, Comisia pentru industrii şi servicii a dezbătut proiectul de lege în şedinţa din 8 septembrie 2004.



Membrii comisiei au examinat proiectul de lege supus dezbaterii, expunerea de motive şi avizul favorabil al Consiliului Legislativ nr.990 din 9 iulie 2004.



În urma dezbaterii, membrii comisiei au hotărât, cu unanimitate de voturi, avizarea favorabilă a proiectului de lege cu următorul amendament admis:



- la art.2, după alineatul (1) se introduce alineatul (11) cu următorul cuprins:



"Art.2. - (11) Sumele prevăzute la alin.(1) vor fi acordate cu prioritate operatorilor care investesc în utilizarea surselor regenerabile de energie şi sisteme în cogenerare."



Motivaţie: Corelare cu angajamentele asumate prin Capitolul 14 Energia şi cu tendinţele internaţionale pe piaţa de energie.



Autori: Dep.Ioan Bivolaru, Dep.Istvan Antal, Dep.Oana Manolescu, Dep.Ioan Miclea.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

Expert,

Silvia Vlăsceanu

